**Ministru kabineta noteikumu projekta**

 **“Noteikumi par informācijas sniegšanas kārtību par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu**””

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma (turpmāk – likums) 39.panta piektā daļa un 41.panta 1.5 daļa.  |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Likuma 39.panta piektā daļa noteic, ka atkritumu apsaimniekotājs nodrošina savākto, reģenerācijai nodoto un atkritumu poligonā nodoto sadzīves atkritumu masas noteikšanu tonnās. Par savākto, reģenerācijai nodoto un atkritumu poligonā nodoto sadzīves atkritumu masu atkritumu apsaimniekotājs Ministru kabineta noteiktajā kārtībā informē pašvaldību. Savukārt likuma 41.panta 1.5 daļa noteic, ka atkritumu poligona apsaimniekotājs atkritumu poligonā pieņemto un apglabāto sadzīves atkritumu masu nosaka tonnās un par apglabāšanai pieņemto un poligonā apglabāto atkritumu masu informē pašvaldību Ministru kabineta noteiktajā kārtībā un termiņos. Minētā informācija pašvaldībai ir nepieciešama, lai, nosakot maksu par sadzīves atkritumu apsaimniekošanu, varētu nodrošināt Atkritumu apsaimniekošanas likuma 39.panta 1.1 daļā un ceturtajā daļā noteikto prasību ievērošanu, tādejādi nodrošinot, ka maksā par sadzīves atkritumu apsaimniekošanu tiek iekļautas tikai tādas izmaksas, kas ir tieši saistītas ar sadzīves atkritumu apsaimniekošanas darbībām. Lai nodrošinātu likuma 39.panta piektā daļā un 41.panta 1.5 daļā noteikto, Vides aizsardzības un reģionālās attīstības ministrija (turpmāk – VARAM) ir sagatavojusi Ministru kabineta noteikumu projektu “Noteikumi par informācijas sniegšanas kārtību par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu”” (turpmāk ­– noteikumu projekts). Pašreiz Ministru kabineta 2008.gada 22.decembra noteikumi Nr.1075 “Noteikumi par vides aizsardzības valsts statistikas pārskatu veidlapām” (turpmāk – noteikumi Nr.1075) nosaka kārtību, kādā atkritumu apsaimniekotāji aizpilda un iesniedz valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” vides aizsardzības valsts statistikas pārskatu veidlapu “Nr.3 – Atkritumi. Pārskats par atkritumiem” (turpmāk – atkritumu veidlapa). Izvērtējot atkritumu veidlapā ietverto informāciju, jāsecina, ka atkritumu veidlapā ietvertā informācija nenodrošina Likuma 39.panta piektajā daļā ietverto prasību (jāsniedz informācija par savākto, reģenerācijai nodoto un atkritumu poligonā nodoto sadzīves atkritumu masu) izpildi, jo pašreiz atkritumu veidlapā ir norādīts, ka jāsniedz informācija par savāktajiem un pārstrādei vai apglabāšanai nodotajiem sadzīves atkritumu daudzumiem. Noteikumos Nr.1075 arī nav norādīta informācijas sniegšanas kārtība gadījumos, kad vairākas pašvaldības ir izveidojušas vienu sadzīves atkritumu apsaimniekošanas zonu, vai arī viena pašvaldība ir noslēgusi vairākus līgumus par sadzīves atkritumu apsaimniekošanu savā administratīvajā teritorijā. Noteikumi Nr.1075 arī neparedz, ka atkritumu veidlapa tiek iesniegta pašvaldībā, kuras teritorijā ir savākti attiecīgie sadzīves atkritumu daudzumi. Papildus norādām, ka Ministru kabineta 2011.gada 27.decembra noteikumu Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (turpmāk – noteikumi Nr.1032) 47.punkts noteic, ka divu mēnešu laikā pēc kalendāra gada beigām operators iesniedz gada pārskatu pārvaldē un pašvaldībā, kuras administratīvajā teritorijā atrodas poligons. Pašvaldībām, kuru administratīvajā teritorijā savāktie sadzīves atkritumi ir apglabāti attiecīgajā poligonā, gada pārskatu iesniedz pēc pieprasījuma.Gada pārskatā apkopo šādu informāciju:47.1. poligonā pieņemto un apglabāto atkritumu daudzums un veidi atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus;47.1.1atlikusī atkritumu poligona ietilpība tonnās;47.2. no poligona izvesto atkritumu vai otrreizēji izmantojamo materiālu daudzums un veidi, kā arī pārstrādāšanas, uzglabāšanas vai apglabāšanas vietas;47.3. atkritumu gāzes savākšanas sistēmas darbība un savāktie gāzes apjomi un sastāvs;47.4. apglabāto atkritumu tilpuma mērījumi atbilstoši šo noteikumu [5.pielikumam](http://likumi.lv/doc.php?id=242189" \l "piel5" \t "_blank);47.5. infiltrāta tilpuma mērījumu un sastāva analīžu rezultāti un no notekūdeņu attīrīšanas iekārtām vidē novadīto notekūdeņu analīžu rezultāti;47.6. poligona apkārtējās teritorijas vides parametru mērījumi atbilstoši šo noteikumu [5.pielikumam](http://likumi.lv/doc.php?id=242189" \l "piel5" \t "_blank).Tādējādi secināms, ka atbilstoši noteikumu Nr.1032 47.punktam sagatavotajā gada pārskatā tiek apkopota informācija poligonā pieņemto un apglabāto atkritumu daudzums un veidi atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus. Tomēr atkritumu apglabāšanas poligona darbības reģistrācijas žurnālā (noteikumu Nr.1032 4.pielikums) netiek atsevišķi reģistrēta informācija par poligonā pieņemtajiem un par apglabātajiem atkritumu apjomiem. Minētais regulējums arī neietver norādes par to, vai ir jāsniedz informācija par kopējo atkritumu poligonā apglabāto atkritumu daudzumu vai par no katras pašvaldības ievesto atkritumu daudzumu. Noteikumi Nr.1032 arī neparedz, ka poligona apsaimniekotājs iesniedz poligona darbības pārskatu arī pašvaldībām, kuru administratīvajās teritorijās savāktie atkritumi tiek apglabāti attiecīgajā sadzīves atkritumu poligonā. Tāpēc ir nepieciešams noteikumu projektā ietvert informācijas sniegšanas formātu (noteikumu projekta 2.pielikums) par apglabāšanai pieņemto un poligonā apglabāto atkritumu masu. Likuma Pārejas noteikums 32.punkts paredz, ka līdz šā likuma 41.panta 1.4 daļā minētā tarifa apstiprināšanas brīdim atkritumu poligona apsaimniekotājs dabas resursu nodoklim par sadzīves atkritumu apglabāšanu piemēro koeficientu, kas atbilst attiecībai starp poligonā apglabāto atkritumu un poligonā pieņemto atkritumu daudzumu, un vienlaikus paziņo par to pašvaldībai saskaņā ar likuma 41.panta 1.5 daļu. Tāpēc noteikumu projektā ir ietverts regulējums arī minētā koeficienta paziņošanai. Lai mazinātu administratīvo slogu un noteiktu vienotus informācijas iesniegšanas termiņus, noteikumu projektā tiek noteikts, ka noteikumu projekta 1.un 2.pielikumā minētā informācija par iepriekšējo kalendāro gadu ir jāiesniedz pašvaldībā līdz nākamā gada 1.martam. VARAM paskaidro, ka noteikumu projekta izdošanas pamats ir likuma 39.panta piektā daļa un 41.panta 1.5 daļa, savukārt likuma Pārejas noteikumu 28.punkta 1.apakšpunkts paredz, ka šādi noteikumi Ministru kabinetam ir jāizdod līdz 2017.gada 31.martam. Šādā termiņā nav iespējams izdarīt grozījumus noteikumos Nr.1075 un Nr.1032.VARAM paskaidro, ka noteikumu projektā nav paredzēts, ka sadzīves atkritumu apsaimniekotājs vai poligona apsaimniekotājs sniedz atbilstoši noteikumu projektam sagatavotos ziņojumus pašvaldībām, izmantojot kādu no VARAM pakļautībā esošo tiešās pārvaldes iestāžu datubāzēm. VARAM ieskatā Sabiedrisko pakalpojumu regulators noteikumu projektā minēto informāciju var iegūt likuma “Par sabiedrisko pakalpojumu regulatoriem” 10.panta pirmajā daļā noteiktajā kārtībā. VARAM paskaidro, ka noteikumu projekta 2.pielikuma 2.punktā un līdz ar to arī noteikumu projekta 5.punktā uzskaitītās poligonā ar atkritumiem veiktās darbības ir definētas un skaidrotas citos atkritumu apsaimniekošanu regulējošajos normatīvajos aktos, piemēram, likumā un Ministru kabineta 2011.gada 26.aprīļa noteikumos Nr.319 “Noteikumi par atkritumu reģenerācijas un apglabāšanas veidiem”. |
| 3. | Projekta izstrādē iesaistītās institūcijas | VARAM, Valsts vides dienests |
| 4. | Cita informācija | **Nav.** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, sadzīves atkritumu apsaimniekotāji, sadzīves atkritumu poligonu apsaimniekotāji.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta prasību piemērošanas rezultātā palielināsies administratīvais slogs sadzīves atkritumu apsaimniekotājiem un sadzīves atkritumu poligonu apsaimniekotājiem. |
| 3. | Administratīvo izmaksu monetārs novērtējums | 1. Atkritumu apsaimniekotāju (izņemot sadzīves atkritumu poligonu apsaimniekotāju) administratīvās izmaksas sadzīves atkritumu apsaimniekošanas informācijas uzkrāšanai, sagatavošanai un iesniegšanai pašvaldībai:

Pieņemot, ka sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana tiek veikta regulāri un to, ka atkritumu apsaimniekotāja darbiniekam tas varētu aizņemt 80 stundas mēnesī visa gada garumā, administratīvo izmaksu monetārs novērtējums pārskata par sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana:C = (f x l) x (n x b), kur**C** – sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas radītās izmaksas jeb administratīvās izmaksas;**f** – finanšu līdzekļu apjoms, kas nepieciešams, lai nodrošinātu noteikumu projektā paredzētā sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanu atbilstoši noteikumu projektā noteiktajām normām (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļa vietnes [www.csb.gov.lv](http://www.csb.gov.lv) datiem 2016.gadātā bija 845 *euro/*mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 1 = 160 stundas mēnesī) = **5,28 *euro*/stundā**;**l** – laika patēriņš, kas nepieciešams, lai uzkrātu sadzīves atkritumu apsaimniekošanas informācijas un sagatavotu attiecīgu ziņojumu pašvaldībai;**n** – atkritumu apsaimniekotāju skaits, uz ko attiecas projektā paredzētās informācijas sniegšanas prasības – 119 pašvaldībās darbojošies atkritumu apsaimniekotāji;**b** – cik bieži gada laikā atkritumu apsaimniekotājam būs nepieciešams veikt sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana, tiek pieņemts, ka atkritumu apsaimniekotājs noteikto darbību veiks katru darba dienu – 253 dienas.Aprēķins: **C = (5,28 x 4) x (119 x 253) = 635 859,84 *euro***Atbilstoši veiktajam aprēķinam vienas pašvaldības atkritumu apsaimniekotājam administratīvais slogs, kas saistīts ar sadzīves atkritumu apsaimniekošanas informācijas uzkrāšanu un attiecīga ziņojumu sagatavošanu pašvaldībai, sasniedz **5343,88 *euro/*gadā***.*1. sadzīves atkritumu poligonu apsaimniekotāju administratīvās izmaksas sadzīves atkritumu apsaimniekošanas informācijas uzkrāšanai, sagatavošanai un iesniegšanai pašvaldībai:

Pieņemot, ka sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana tiek veikta regulāri un to, ka sadzīves atkritumu poligona apsaimniekotāja darbiniekam tas varētu aizņemt 80 stundas mēnesī visa gada garumā, administratīvo izmaksu monetārs novērtējums pārskata par sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana:C = (f x l) x (n x b), kur**C** – sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas radītās izmaksas jeb administratīvās izmaksas;**f** – finanšu līdzekļu apjoms, kas nepieciešams, lai nodrošinātu noteikumu projektā paredzētā sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanu atbilstoši noteikumu projektā noteiktajām normām (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļa vietnes [www.csb.gov.lv](http://www.csb.gov.lv) datiem 2016.gadā tā bija 845 *euro/*mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 1 = 160 stundas mēnesī) = **5,28 *euro*/stundā**;**l** – laika patēriņš, kas nepieciešams, lai uzkrātu sadzīves atkritumu apsaimniekošanas informācijas un sagatavotu attiecīgu ziņojumu pašvaldībai;**n** – atkritumu apsaimniekotāju skaits, uz ko attiecas projektā paredzētās informācijas sniegšanas prasības – 11 sadzīves atkritumu poligonu apsaimniekotāji;**b** – cik bieži gada laikā sadzīves atkritumu poligona apsaimniekotājam būs nepieciešams veikt sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana, tiek pieņemts, ka atkritumu apsaimniekotājs noteikto darbību veiks katru darba dienu – 253 dienas.Aprēķins: **C = (5,28 x 4) x (11 x 253) = 58 776,96 *euro***Atbilstoši veiktajam aprēķinam vienam sadzīves atkritumu poligona apsaimniekotājam administratīvais slogs, kas saistīts ar sadzīves atkritumu apsaimniekošanas informācijas uzkrāšanu un attiecīga ziņojumu sagatavošanu pašvaldībai, sasniedz **5343,36 *euro/*gadā**. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Noteikumu projekts no 2016.gada 19.decembra ir pieejams VARAM tīmekļa vietnē [www.varam.gov.lv](http://www.varam.gov.lv), līdz ar to ieinteresētajām personām bija iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē  | Sabiedrībai bija iespēja izteikt viedokli par noteikumu projektu, kurš no 2016.gada 19.decembra līdz 2017.gada 6.janvārim bija pieejams VARAM tīmekļa vietnē [www.varam.gov.lv](http://www.varam.gov.lv). Sabiedriskās apspriešanas ietvaros tika saņemti Latvijas tirgotāju asociācijas un Latvijas Lielo pilsētu asociācijas atzinumi. |
| 3. | Sabiedrības līdzdalības rezultāti  | **Latvijas Tirgotāju asociācija** ir norādījusi, ka noteikumu projektā ,,Noteikumi par informācijas sniegšanas kārtību par savākto sadzīves atkritumu masu'' paredzētos pārskatus pašvaldībām no labas pārvaldības viedokļa būtu jācenšas apvienot ar atskaites formu, kāda iestrādāta VARAM pašreiz paralēli gatavotajos Ministru kabineta noteikumos ,,Noteikumi par vides aizsardzības valsts statistikas pārskata veidlapām”. **Par Latvijas Tirgotāju asociācijas izteikto viedokli ir sniegts skaidrojums anotācijas I sadaļas 2.punktā.** **Latvijas Lielo pilsētu asociācija:**1) noteikumu projekta virsraksts neatbilst noteikumu projekta saturam, jo nosaka datumu, kad jāiesniedz informācija, un pielikumā sniedz veidlapas paraugu; nekāda kārtība, piemēram, iesniegšanas veids u.c. darbības, kas varētu dot skaidrojumu jēdzienam “sniegšanas kārtība”, netiek atrunātas. **Latvijas Lielo pilsētu asociācijas viedoklis ir ņemts vērā.** 2) Formāla neatbilstība starp darbībām ar atkritumiem, kas minētas noteikumu projekta virsrakstā un 1. pielikumā (savākšana, nodošana reģenerācijai, nodošana poligonā un apglabāšana poligonā) un noteikumu 2. punktā minētajā līgumā uzskaitītajām darbībām (līgums par sadzīves atkritumu savākšanu, pārvadāšanu, pārkraušanu un uzglabāšanu). **Latvijas Lielo pilsētu asociācijas viedoklis ir ņemts vērā.** 3) Ja 2.pielikums attiecas uz poligona apsaimniekotāju, tad tas paredz, ka poligona apsaimniekotājs pieņem un apglabā atkritumus, netiek paredzēta iespēja, ka arī šeit notiktu atkritumu sagatavošana reģenerācijai vai nodošana reģenerācijai, kaut poligonu teritorijās atrodas dažāda infrastruktūra un iekārtas, ar ko veikt šīs darbības. **Latvijas Lielo pilsētu asociācijas viedoklis ir ņemts vērā.** 4) Ja šī noteikumu projekta izdošanas pamatojums ir Ministru kabineta 2008. gada 22. decembra noteikumu Nr. 1075 “Noteikumi par vides aizsardzības valsts statistikas pārskatu veidlapām” vides aizsardzības valsts statistikas pārskatu veidlapas “Nr. 3 – Atkritumi. Pārskats par atkritumiem” formāta neatbilstība likuma deleģējumam, tad arī šī prasība ir jākoriģē atbilstoši likuma deleģējumam. Tas pats attiecināms uz 2011. gada 27. decembra noteikumu Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” paredzētā pārskata iesniegšanu. **Par Latvijas Lielo pilsētu asociācijas izteikto viedokli ir sniegts skaidrojums anotācijas I sadaļas 2.punktā.** |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pašvaldības. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Nav paredzēta jaunu institūciju izveide/likvidēšana/reorganizēšana. |
| 3. | Cita informācija | Nav. |

Anotācijas III, IV un V sadaļa – noteikumu projekts šo jomu neskar.

Vides aizsardzības un

reģionālās attīstības ministrs K.Gerhards

Valsts sekretārs R.Muciņš

Doniņa, 67026515

ilze.donina@varam.gov.lv